„Următorul pas este ca și alte companii, fie din același sector, fie din altele, să vadă listarea ca pe un avantaj.“ Pe 29 septembrie FTSE Group, lider mondial în crearea de indici bursieri, va anunța dacă piața de capital din România va fi promovată de la piață de frontieră la una emergentă, ceea ce implicit va atrage și mai mult atenția investitorilor instituționali și va duce la un rulaj de tranzacționare mult mai mare și la un peisaj bursier mai dinamic.